تفسیر الكاشف

تفسیر الکاشف یہ قرآن کریم کی ایک معاصر تفسیر ہے جسے شیخ محمد جواد مغنیہ نے تحریر کیا ہے، جو ایک مسلم شیعہ عالم تھے۔ انھوں نے اس تفسیر میں قرآنی مفاہیم کو آسان اور عام فہم انداز میں پیش کرنے کی کوشش کی، نوجوان نسل سے خطاب کیا اور قرآنی نصوص کو موجودہ حالات سے جوڑنے کی کاوش کی۔ یہ تفسیر سات جلدوں پر مشتمل ہے اور پورے قرآن کریم کا احاطہ کرتی ہے۔
 مؤلف کا تعارف 

محمد جواد بن محمود بن محمد مغنیہ ایک مشہور شیعہ عالم تھے۔ ان کی والدہ کا تعلق آل شرف الدین خاندان سے تھا اور ان کا انتقال اس وقت ہوا جب محمد جواد کی عمر صرف تین سال تھی۔ محمد جواد 1904ء میں لبنان کے شہر صور کے گاؤں طیر دبّا میں پیدا ہوئے اور 1979ء میں وفات پائی۔

وہ اپنے والد کے ساتھ نجف ہجرت کر گئے جہاں چار سال قیام کے بعد لبنان واپس آئے۔ والد کی وفات کے بعد ان کے بڑے بھائی عبد الکریم نے ان کی پرورش کی، لیکن وہ بھی کم عمری میں وفات پا گئے۔ محمد جواد نے سخت حالات اور غربت کے باوجود نجف واپس جا کر وہاں دینی علوم حاصل کیے۔ ان کے اہم اساتذہ میں سے ایک مشہور عالم ابو القاسم الخوئی تھے۔
نجف میں دس سال گزارنے کے بعد، 1936ء میں وہ واپس لبنان آئے، جہاں انھیں جعفری عدالتوں کا قاضی مقرر کیا گیا۔ انھوں نے کئی علمی اور فکری کتب تحریر کیں، جو مختلف موضوعات پر مشتمل ہیں۔
 منہج تفسیر 

تفسیر کشاف میں شیخ محمد جواد مغنیہ کا منهج

شیخ محمد جواد مغنیہ نے اپنی تفسیر "التفسیر الکاشف" میں مندرجہ ذیل اصول و خصائص کو اپنایا:

 . آسان اور عام فہم زبان مصنف نے اپنی تفسیر میں علما و مفکرین کی مخصوص طبقاتی زبان سے اجتناب کیا اور ایک سادہ، شفاف اور واضح زبان استعمال کی۔ ان کا مقصد قارئین کو قائل کرنا تھا کہ اسلامی تعلیمات انسان کی بھلائی اور خوشی کا ذریعہ ہیں۔
 . لغوی پہلو میں اختصار آیات کے لغوی تجزیے کو مختصر رکھا کیونکہ ان کے بقول، ان کے زمانے کے لوگ اس پہلو کے محتاج نہیں تھے۔ مفسرین قدیم نے اس پہلو پر زیادہ زور دیا کیونکہ وہ ایسے دور میں تھے جہاں دین اور اس کی اقدار کو چیلنج نہیں کیا جاتا تھا جیسا کہ ان کے زمانے میں ہو رہا تھا۔المصطفي،حسين،منهج التفسير عند الشيخ محمد جواد مغنية،2013م،موقع بينات.
 . نصوص اور عصری حالات کا ربط آیات قرآنیہ کو موجودہ زندگی کے حالات سے جوڑنے کی کوشش کی تاکہ قرآن کے پیغام کو معاصر دنیا سے ہم آہنگ کیا جا سکے۔
 . روایتی مذہبی ورثے اور سماجی و فکری تنقید انھوں نے روایتی دینی ورثے اور موجودہ اسلامی دنیا کی فکری، سماجی اور سیاسی صورت حال پر سخت تنقید کی۔ اس کے ساتھ ساتھ انھوں نے مارکسزم، سرمایہ داری اور دیگر معاصر نظریات پر بھی نقد کیا۔
 . آیات کے درمیان تعلق اور اسبابِ نزول کا ذکر نہ کرنا مصنف نے آیات کے باہمی تعلق اور اسباب نزول کو بیان نہیں کیا، ان کے بقول، قرآن اپنے موجودہ ترتیب کے مطابق نازل نہیں ہوا۔ علاوہ ازیں، اسباب نزول کے بارے میں روایات کی سند پر محققین نے کافی کام نہیں کیا۔
 . احادیث اور ظاہری معنی پر انحصار مصنف نے قرآنی آیات کی تفسیر کے لیے احادیث نبویہ پر انحصار کیا، کیونکہ ان کے نزدیک حدیث قرآن کا ترجمان ہے۔ اگر کسی آیت کے متعلق کوئی حدیث نہ ہو تو وہ آیت کے ظاہری معنی اور سیاق پر اعتماد کرتے ہیں۔التفسير الكاشف،يمثل اعتدال الشيعة ومنهجهم في التطبيق،وكالة الأنباء القرآنية الدولية،2011.

 بیرونی روابط 

 الشيعة في الميزان، محمد جواد مغنية
 تجارب محمد جواد مغنية بقلمه

 حوالہ جات 

 المصادر 
 محمد جواد مغنية، التفسير الكاشف، ج1، دار الأنوار.
 كسّار، جواد علي، محمد جواد مغنية حياته ومنهجه في التفسير، دار الصادقين،قم، إيران

زمرہ:شیعہ تفاسیر